whatsapp
సెక్యూరిటీ దళాల వాట్సప్‌కు వైరస్‌!
న్యూఢిల్లీ, జనవరి 4: ప్రస్తుతం ఉన్న వాట్సప్‌ వైరస్‌ విస్తృతం అవుతున్నదని, వ్యక్తిగత సమాచారం, డేటా హ్యాకింగ్‌కు గురయ్యే ప్రమాదం ఉందని భారత్‌ సెక్యూరిటీ సంస్థలు కేంద్ర నిఘా ఏజెన్సీలను అప్రమ త్తం చేసాయి. ఎన్‌డిఎ, ఎన్‌ఐఎ వంటి ఏజెన్సీలు ఈ ప్రమాదం బారినపడే అవకాశం ఉందని అంచనా. వాట్సప్‌లో వైరస్‌ సోకేప్రమాదం ఉన్న సమాచారం హల్‌చల్‌చేస్తోందని, భారత సైనికులకు సంబంధిం చిన సమాచారంపై దృష్టిపెట్టినట్లు తెలుస్తున్నదని సెక్యూరిటీ దళాలు కేంద్రానికి సమాచారం అందిం చాయి. ఈ వైరస్‌ ప్రధాన గురి సైన్యం లోని సైనికులేనని తెలుస్తోంది. ప్రపంచంలోనే భారత్‌ ఎన్‌డిఎ అత్యంత సంక్లిష్ట సంస్థలుగా గుర్తించి నట్లు, ఎన్‌ఐఎ ఎంపిక ఆర్డర్‌ ఎక్స్‌ఎల్‌ ఎస్‌ అన్న సమాచారంతో ఉన్నట్లు తేలింది. నేషనల్‌ డిఫెన్స్‌ అకాడమీ ఖడక్‌వాస్లా పుణెవద్ద ఉంటే ఎన్‌ఐఎ ఉగ్రవాద కార్యకలాపాలను దర్యాప్తుచేసే సంస్థగా కొనసాగుతోంది. వాట్సాప్‌లో ఎంఎస్‌ ఎక్సెల్‌ ఫైల్‌లో ఈ వైరస్‌ హల్‌చల్‌ చేస్తోంది.
అయితే అధికారులు మాత్రం మరో విధానంలో హ్యాకింగ్‌కు సైతం అవకాశం ఉందని, మరో ఎఎంఎస్‌ వ్యవస్థలో కూడా పంపిణీకి అవకాశం లేకపోలే దని చెపుతున్నారు. బ్యాంకింగ్‌ సమాచారం, ఎటిఎంపిన్‌లు వంటి సమాచారాన్ని ఈ వైరస్‌లు తస్కరిస్తాయని సైబర్‌ నిపుణుల అంచనా. గత ఏడాది అక్టోబరులోనే దేశంలో అతిపెద్ద బ్యాంకింగ్‌ సెక్యూరిటీ వ్యవస్థ హ్యాకింగ్‌కు గురయింది. కనీసం 3.2 మిలియన్ల డెబిట్‌కార్డులపై మోసపూరిత లావాదేవీలు జరిగాయి, సైబర్‌ క్రిమినల్స్‌ బ్యాంకింగ్‌ కార్యకలాపాలపై విరుచుకుపడితే బ్యాంకర్లు అందుకు సంబంధించి రక్షణ చర్యలు తీసుకున్న సంగతి తెలిసిందే. చైనాకాకుండా ఇతర ప్రాంతాల నుంచి భారత్‌ ఎటిఎంల నుంచి కస్టమర్‌ డేటాను తస్కరించినట్లు అప్పట్లోనే భగ్గుమంది.